Լրացուցիչ խրախուսում ենք ուշադրություն դարձնել արդյունավետ հաղորդակցային քարոզարշավներին՝ նպատակաուղղված կանանց զորացմանը և գենդերային կոշտ կարծրատիպերի ու ցանկացած այնպիսի ենթադրության վիճարկմանը, որ կանանց նկատմամբ բռնությունն ընդունելի սոցիալական նորմ է։ Գործադրված ջանքերը պետք է բարձրացնեն իրազեկվածությունն այն մասին, որ կանանց նկատմամբ բռնությունը մարդու իրավունքների խախտում է և խտրականության ձև, և կենտրոնացվեն այն պատկերացունը ներդնելու վրա, որ ուժեղ տղամարդիկ ձեռք չեն բարձրացնում կանանց և երեխաների վրա։ Միջազգային համայնքը պատրաստակամ է աջակցելու Հայաստանի կառավարությանը՝ իրավական, քաղաքականության և մշակութային այնպիսի միջավայր ստեղծելուն ուղղված առաջընթաց քայլերի իրականացման հարցում, որտեղ կանայք հասարակության հավասար անդամներ են և արժեքավոր ներդրողներ՝ այս երկրի զարգացման գործում։